Кірк Дуглас

Кірк Ду́глас (, сапраўднае Ісэр Даніеловіч; 9 снежня 1916, Амстэрдам, Нью-Ёрк, ЗША — 5 лютага 2020) — амерыканскі кінаакцёр і прадзюсар. Амерыканскі Інстытут Кіно прызнаў яго адным з лепшых кінаакцёраў усіх часоў.

 Кар’ера 
Сын Гершэля Даніловіча і Брыны Занглель, гомельскіх яўрэяў, якія ў 1908 годзе эмігравалі ў ЗША. Прафесійна займаўся барацьбой ва Універсітэце Святога Лаўрэнція. Неўзабаве атрымаў адукацыю ў Амерыканскай Акадэміі Драматычнага Мастацтва ў Нью-Ёрку. У 1941—1945 служыў на Флоце. Пасля сканчэння Другой сусветнай вайны працаваў у рэкламнай сферы, у тэатры і на радыё. У 1946 годзе з дапамогай актрысы Лорэн Бекал, сваёй аднакласніцы па Акадэміі Драматычнага Мастацтва, быў упершыню запрошаны ў кіно.

За сваю акцёрскую кар’еру Кірк Дуглас тройчы намінаваўся на «Оскар» (за свае ролі ў фільмах «Чэмпіён», «Злодзей і прыгажуня» і «Прага жыцця»), аднак саму ўзнагароду атрымаў толькі ў 1996 за 50-гадовую працу ў кіно. За свой унёсак у кінаіндустрыю атрымаў шэраг узнагародаў, у тым ліку ў 1984 атрымаў зорку на Галівудскай Алеі Славы, а ў кастрычніку 2004 у гонар яго быў названы праспект у горадзе Палм-Спрынгз, штат Каліфорнія.

Займаецца гуманітарнай дапамогай, за што атрымаў Прэзідэнцкі Медаль за Свабоду ў 1981, Ордэн Французскага Легіёна ў 1985 і Нацыянальны Медаль за дасягненні ў галіне мастацтва ў 2005. Пэўны час быў паслом добрай волі ў Дэпартаменце ЗША.

У 1996 годзе Кірк Дуглас перанёс інфаркт і на пэўны час страціў магчымасць размаўляць.

 Асабістае жыццё 
Дуглас жанаты двойчы. Першы раз — з Даянай Дыл (ажаніліся 2 лістапада 1943, развяліся ў 1951), ад якой мае двух сыноў — акцёра Майкла Дугласа (нарадзіўся 5 верасня 1944) і прадзюсара Джоэля Дугласа (нарадзіўся 23 студзеня 1947). Другая яго жонка — Энн Буйдэнс (ажаніліся 29 мая 1954), іх дзеці — прадзюсар Пітэр Вінсент Дуглас (нарадзіўся 23 лістапада 1955) і акцёр Эрык Дуглас (чэрвень 1958—6 ліпеня 2004). Мае пяцёх унукаў.

 Фільмаграфія 
 Дзіўнае каханне Марты Іверс (1946) у ролі Уолтэра О’Ніла
 Па-за мінулым (1947) у ролі Уіта Стэрлінга
 Смутак стаў Электрай (1947) у ролі Пітэра Найлза
 Я іду адзін (1948) у ролі Нола «Піжона» Цёрнера
 Сцены Джэрыкі (1948) у ролі Такера Уэджа
 Мая любая сакратарка (1949) у ролі Оўэна Уотэрберы
 Ліст да трох жонак (1949)
 Чэмпіён (1949) у ролі Майкла «Камара» Келі
 Юнак з рогам (1950) у ролі Рыка Марціна
 Шкляная клетка (1950) у ролі Джыма О’Конара
 На мяжы жыцця і смерці (1951) у ролі шэрыфа Лена Мерыка
 Ас у даліне (1951) у ролі Чарльза «Кураня» Тэтума
 Дэтэктыўная гісторыя (1951) у ролі дэтэктыва Джэймса «Джыма» Маклаўда
 Вялікія дрэвы (1952) у ролі Джыма Фелана
 Высокае неба (1952) у ролі Джыма Дыкінса
 Злодзей і прыгажуня (1952) у ролі Джонатана Шыльдза
 Гісторыя трох каханняў (1953) у ролі П’ера Нарваля
 Фокуснік (1953) у ролі Ганса Мюллера
 Каханне (1953)
 20 000 лье пад вадой (1954) у ролі Неда Ленда
 Гоншчыкі (1955)
 Уліс (1955) у ролі Уліса (Адысея)
 Чалавек без зоркі (1955) у ролі Дэмпсі Рэя
 Індыйскі змагар (1955) у ролі Джоні Хокса
 Ван Гог: цемра ў святле (1956)
 Прага жыцця (1956) у ролі Вінцэнта ван Гога
 Абсалютна Сакрэтна (1957) у ролі генерала Мелвіла Гудвіна
 Перастрэлка ў О. К. Корала (1957) у ролі «Дока» Халідэя
 Сцяжыны Славы (1957) (адначасова і прадзюсар), у ролі палкоўніка Дакса
 Вікінгі (1958) у ролі Эйнара
 Апошні Цягнік з Хан Гілю (1959) у ролі шэрыфа Мэта Моргана
 Д’яблавы правілы (1959) у ролі Дыка Даджэна
 Калі сустрэнемся, мы незнаёмыя (1960) у ролі Леры Коў
 Спартак (1960) (таксама і прадзюсар) у ролі Спартака
 Горад без літасці (1961) у ролі мэра Стыва Гарэта
 Апошні заход Сонца (1961) у ролі Брэндана О’Мэйлі
 Апошні Каўбой (1962) у ролі Джэка Борнса
 Два тыдні ў іншым горадзе (1962) у ролі Джэка Эндруса
 Крук (1963) у ролі сяржанта П.Дж. Брыскоў
 Спіс Адрыяна Месенджэра (1963) у ролі Джорджа Броэма, ксяндза Этлі, Пэна Пітыяна, Артура Гендэрсана
 Па каханні ці па разліку (1963) у ролі Дэка Джэнтры
 Сем майскіх дзён (1964) у ролі палкоўніка Марціна «Мурына» Кейсы
 Шкодным шляхам (1965)
 Героі Тэлемарку (1965) у ролі доктара Рольфа Педэрсана
 У цені волата (1966)
 Ці гарыць Парыж? (1966) у ролі генерала Джорджа С. Петана Малодшага
 Шлях на Захад (1967) у ролі сенатара Уільяма Тэдлака
 Бронецягнік (1967) у ролі Ломакса
 Аднойчы за рулём (1968) (дакументальны)
 Роўэн і Марты ў кіно (1968)
 Выдатны спосаб памерці (1968)
 Братэрства (1968) (таксама прадзюсар) у ролі Фрэнка Джынеты
 Пагадненне (1969)
 Жыў сабе лайдак (1970) у ролі Пэрыса Пітмана Малодшага
 Злавіць шпіка (1971)
 Святло на краі свету (1971) (таксама прадзюсар)
 Перастрэлка (1971)
 Чалавек варты павагі (1972) у ролі Стыва Уолеса
 Дотык Майстра (1972)
 Доктар Джэкіл і Спадар Гайд (1972)
 Нягоднік (1973) (таксама рэжысёр) у ролі Пэга
 Аддзел (1975) у ролі Гаварда Найтынгейла (таксама рэжысёр і прадзюсар)
 Без абавязкаў (1975) у ролі Майка Уэйна
 Бітва пры Энтэбэ (1976) у ролі Гершэля Вільнофскага
 Халакост 2000 (1977) у ролі Роберта Кейна
 Фурыя (1978) у ролі Пітэра
 Злыдзень (1979) у ролі Джэка Кактуса
 Сатурн-3 (1980) у ролі Эдама
 Хатняе Відэа (1980) у ролі доктара Татла
 Зваротны адлік (1980) у ролі капітана Мэцью Елянда
 Чалавек з-над Снежнай Ракі (1982) у ролі Гарысана/Спора
 Уцёкі Эды Мэкана (1983) у ролі Карла Марзака
 Агонь! (1984) у ролі Гары
 Амас (1985) у ролі Амаса Лешэра
 Крутыя хлопцы (1986) у ролі Арчы Лонга
 Хто сее вецер… (1986) у ролі Мэцью Гарысана Брэды
 Квіні (мінісерыял) у ролі Дэвіда Коніга
 Оскар (1991) у ролі Правоўна
 Вераз (1991)
 Мужчынскія казкі (1991) у ролі генерала
 Таямніца (1992) у ролі Майка Данмора
 Стагоддзе кіно (1994) (дакументальны)
 Сквапнасць (1994) у ролі Джо МакТыгі
 Брыліянты (1999) у ролі Гары Агенскага
 Усялякае ў сям’і (2003) у ролі Мічэла Громберга
 Ілюзія (2004) у ролі Донала Бэйнса

 Бібліяграфія 
 Мудрасць старэйшых (1986)
 Сын стар’ёўшчыка (1988)
 Танцы з д’яблам (1991)
 Падарунак (1992)
 Апошняе танга ў Брукліне (1994)
 Пабітае люстэрка (1997)
 Юныя героі Бібліі (1999)
 Узлязанне на гару: Мой пошук сэнсу (2000)
 Рабіны: Агляд 100 найбольш уплывовых рабінаў XXІ стагоддзя (2002)
 Утрыманне шчасця (2003)
 Сустрэньма гэта (2007)

 Зноскі 

 Спасылкі 

 Архіў Керка Дугласа, 1945—1978  (на англійскай мове)


Катэгорыя:Лаўрэаты прэміі «Залаты глобус»
Катэгорыя:Лаўрэаты прэміі «Сезар»
Катэгорыя:Узнагароджаныя Прэзідэнцкім медалём Свабоды
Катэгорыя:Артыстычныя псеўданімы
Катэгорыя:Лаўрэаты ганаровай прэміі «Оскар»
Катэгорыя:Лаўрэаты прэміі Сесіля Б. Дэ Міля
Катэгорыя:Лаўрэаты прэміі Гільдыі кінаакцёраў ЗША за ўклад у кінематограф
Катэгорыя:Акцёрскія дынастыі
Катэгорыя:Акцёры XX стагоддзя
Катэгорыя:Акцёры XXI стагоддзя
Катэгорыя:Стагадовыя доўгажыхары